คือหนูแต่งงานแล้ว ตลออเวลาที่อยู่ด้วยกันหนูกิยาคุมกำเนิดตลอด มีเดือนนึ่งหนูไม่ได้กินยาคุมแต่มีเพศสัมพันกันแต่หลั่งนอกไม่ใส่ถุง แล้วประจำเดือนไม่มาเลยค่ะ
สวัสดีค่ะ เมื่อหยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงในทันที ดังนั้น หากมีเพศสัมพันธ์ ก็จะมีโอกาสตั้งครรภ์ได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ดังนั้น หากประจำเดือนยังไม่มา แนะนำควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ ก็อาจเกิดจากการที่รังไข่ยังไม่มีการตกไข่จากผลของยาคุมกำเนิดได้ หรืออาจมีปัจจัยอื่นๆ ร่วมได้ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ดังนั้น หากตรวจไม่พบการตั้งครรภ์ ก็ควรรอประจำเดือนต่อไปอีกซักระยะ ประจำเดือนก็น่าจะมาในที่สุดค่ะ แต่หากยังไม่พร้อมที่จะตั้งครรภ์ ก็อาจเริ่มทานยาคุมกำเนิดต่อไป แต่เมื่อทานจนครบแผงแล้ว หากยังไม่มีประจำเดือนมาอีก ก็ควรตรวจหาการตั้งครรภ์ซ้ำดูอีกครั้งค่ะ